ନୟାଗଡ଼,ଫେବ୍ରୁଆରୀ ୯(ଲୋକାଲ ୱାୟାର): ନୟାଗଡ଼ ଜିଲ୍ଲା ଖଣ୍ଡପଡ଼ାରେ ରବିବାର ଗଞ୍ଜାମ ଜିଲ୍ଲାର କେତେକ ତୀର୍ଥଯାତ୍ରୀଙ୍କୁ ନେଇ ଯାଉଥିବା ଏକ ବସ୍ ଦୁର୍ଘଟଣାଗ୍ରସ୍ତ ହେବାରୁ ଜଣଙ୍କର ମୃତ୍ୟୁ ହୋଇଥିବା ବେଳେ ୨୦ ଜଣ ଗୁରୁତର ଆହତ ହୋଇଥିବା ସ୍ଥାନୀୟ ପୁଲିସ କହିଛି।
ଗଞ୍ଜାମ ଜିଲ୍ଲା ଛତ୍ରପୁର ଅନ୍ତର୍ଗତ ସିନ୍ଦୁରପୁରର ପ୍ରାୟ ୩୦ଜଣ ତୀର୍ଥଯାତ୍ରୀ ଏକ ବସ୍ ରେ ନୟାଗଡ଼ ଜିଲ୍ଲା କଣ୍ଟିଲୋସ୍ଥିତ ଶ୍ରୀନୀଳମାଧବ ଜିଉଙ୍କୁ ଦର୍ଶନ କରିବାକୁ ଯାଇଥିଲେ ।
ଅପରାହ୍ଣରେ ସେମାନେ ଫେରୁଥିବା ବେଳେ ଖଣ୍ଡପଡ଼ା ନିକଟସ୍ଥ କଇଥପଲ୍ଲୀଠାରେ ଡ୍ରାଇଭର ଭାରସାମ୍ୟ ହରାଇବାରୁ ବସ୍ ଟି ଓଲଟି ପଡ଼ିଥିଲା ।
ଅଗ୍ନିଶମ କର୍ମଚାରୀମାନେ ପହଞ୍ଚି ସମସ୍ତ ଆହତଙ୍କୁ ଖଣ୍ଡପଡ଼ା ଡାକ୍ତରଖାନାକୁ ନେଇଥିବା ବେଳେ ସେଠାରେ ଜଣଙ୍କର ମୃତ୍ୟୁ ହୋଇଯାଇଥିବା ପୁଲିସ କହିଛି ।
ପରେ ଗୁରୁତର ଆହତମାନଙ୍କୁ ନୟାଗଡ଼ ଜିଲ୍ଲା ହସପିଟାଲକୁ ସ୍ଥାନାନ୍ତର କରାଯାଇଥିବା କହିଛନ୍ତି ଖଣ୍ଡପଡ଼ା ଏସଡିପିଓ ଶ୍ରୀନିବାସ ମହାନ୍ତି ।
ତେବେ ବସ୍ ଡ୍ରାଇଭରକୁ ପୁଲିସ ଅଟକ ରଖି ତଦନ୍ତ କରୁଥିବା ସେ କହିଛନ୍ତି ।
ନୟାଗଡ଼, ଜାନୁଆରୀ ୨୪(ଲୋକାଲ ୱାୟାର): ଶ୍ରୀଜିଉଙ୍କ ରଥ ନିର୍ମାଣ ସକାଶେ ଶୁକ୍ରବାର ନୟାଗଡ଼ରୁ ପ୍ରଥମ ପର୍ଯ୍ୟାୟରେ ୫୩ ଖଣ୍ଡ କାଠ ଶ୍ରୀକ୍ଷେତ୍ର ପଠାଯାଇଥିବା ବନ ବିଭାଗ ଅଧିକାରୀ ସୂଚନା ଦେଇଛନ୍ତି ।
ଦଶପଲ୍ଲା ବନାଞ୍ଚଳର ଗୋଦରୀଗୋଚ୍ଛା ସଂରକ୍ଷିତ ଜଙ୍ଗଲରୁ ବିଧି ଅନୁସାରେ ପୂଜାର୍ଚ୍ଚନା ପରେ ଏହି କାଠ ପଠାଯାଇଛି । ଏଥିରେ ଅଛି ୩୨ ଖଣ୍ଡ ଧଉରା ଓ ୨୧ ଖଣ୍ଡ ଅସନ କାଠ ।
ଶ୍ରୀମନ୍ଦିରର ପ୍ରଥା ଅନୁଯାୟୀ ରଥ ନିର୍ମାଣ ପାଇଁ ସରସ୍ୱତୀ ପୂଜା ପୂର୍ବରୁ ରଥଖଳାରେ ପ୍ରଥମ ପର୍ଯ୍ୟାୟର ରଥକାଠ ପହଞ୍ଚିବା ବିଧି ରହିଛି ।
ଅବଶିଷ୍ଟ କାଠ ଅକ୍ଷିତୃତୀୟା ପୂର୍ବରୁ ପହଞ୍ଚିବ ବୋଲି କହିଛନ୍ତି ନୟାଗଡ଼ ରେଞ୍ଜର ସୁଶାନ୍ତ ସ୍ୱାଇଁ ।
ଭୁବନେଶ୍ବର, ଡିସେମ୍ବର ୨୫ (ଲୋକାଲ ୱାୟାର): ଖୋର୍ଦ୍ଧା ରୋଡ଼-ବଲାଙ୍ଗିର ରେଳ ପ୍ରକଳ୍ପ ଅନ୍ତର୍ଗତ ନୟାଗଡ଼ରୁ ମହିପୁର ରେଳ ଲାଇନ ଗୁରୁବାର ଲୋକାର୍ପିତ ହେବ ବୋଲି ପୂର୍ବତଟ ରେଳବାଇ ପକ୍ଷରୁ କୁହାଯାଇଛି।
କେନ୍ଦ୍ର ପେଟ୍ରୋଲିୟମ ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଏହାକୁ ଲୋକାର୍ପିତ କରିବେ।
ଏହାବ୍ୟତୀତ ଗୁରୁବାର କେନ୍ଦ୍ରମନ୍ତ୍ରୀ ଭୁବନେଶ୍ୱର ରେଳଷ୍ଟେସନଠାରେ ଭୁବନେଶ୍ୱର-ନୂଆ ଦିଲ୍ଲୀ-ଭୁବନେଶ୍ୱର ରାଜଧାନୀ ଏକ୍ସପ୍ରେସରେ ନାଲକୋ ପ୍ରାୟୋଜିତ ଓଡ଼ିଶାର ଐତିହ୍ୟ, ସଂସ୍କୃତି ଓ ପରମ୍ପରାର ପ୍ରଦର୍ଶନକୁ ଉଦଘାଟନ କରିବା ସହ ଅଣସଂରକ୍ଷିତ ଟ୍ରେନ ଟିକେଟରେ ଓଡ଼ିଆ ଭାଷା ପ୍ରଚଳନର ଶୁଭାରମ୍ଭ କରିବେ ।
ଏହି କାର୍ଯ୍ୟକ୍ରମରେ ଭୁବନେଶ୍ୱର ଷ୍ଟେସନରେ ପରିବହନ ମନ୍ତ୍ରୀ ପଦ୍ମନାଭ ବେହେରା, ମନ୍ତ୍ରୀ ଅଶୋକ ଚନ୍ଦ୍ର ପଣ୍ଡା, ଲୋକସଭା ସାଂସଦ ଅପରାଜିତା ଷଡ଼ଙ୍ଗୀ, ରାଜ୍ୟସଭା ସାଂସଦ ରଘୁନାଥ ମହାପାତ୍ର ଏବଂ ନୟାଗଡ଼ କାର୍ଯ୍ୟକ୍ରମରେ ମନ୍ତ୍ରୀ ଅରୁଣ ସାହୁ, ସାଂସଦ ପିନାକୀ ମିଶ୍ର ଓ ଅଚ୍ୟୁତ ସାମନ୍ତ ଉପସ୍ଥିତ ରହିବେ।
ଭୁବନେଶ୍ୱର, ଡିସେମ୍ବର ୨୪(ଲୋକାଲ ୱାୟାର): ଆସନ୍ତା ୨୬ ତାରିଖରେ ଖୋର୍ଦ୍ଧା ରୋଡ୍- ବଲାଙ୍ଗିର ରେଳ ପ୍ରକଳ୍ପର ନୟାଗଡ଼ ଟାଉନ ଓ ମହିପୁର ରେଳ ଲାଇନର ଲୋକାର୍ପଣ ହେବ ବୋଲି ରେଳବାଇ ପକ୍ଷରୁ ସୂଚନା ଦିଆଯାଇଛି ।
ନୟାଗଡ଼ ଷ୍ଟେସନରେ ହେବାକୁ ଥିବା ଏହି କାର୍ଯ୍ୟକ୍ରମରେ ଯୋଗ ଦେଇ କେନ୍ଦ୍ର ପେଟ୍ରୋଲିୟମ ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଖୋର୍ଦ୍ଧା ରୋଡ଼୍- ନୟାଗଡ଼ ଟାଉନ୍ ପାସେଞ୍ଜର୍ ଟ୍ରେନକୁ ମହିପୁର ପର୍ଯ୍ୟନ୍ତ ସମ୍ପ୍ରସାରଣ କରାଇବେ ।
ସେହିଦିନ ସକାଳେ ଭୁବନେଶ୍ୱର ରେଳ ଷ୍ଟେସନରେ ଭୁବନେଶ୍ୱର-ନୂଆଦିଲ୍ଲୀ ରାଜଧାନୀ ଏକ୍ସପ୍ରେସରେ ନାଲକୋ ଦ୍ୱାରା ପ୍ରାୟୋଜିତ ଓଡ଼ିଶାର ଐତିହ୍ୟ, ସଂସ୍କୃତି ଓ ପରମ୍ପରାର ପ୍ରଦର୍ଶନକୁ କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ ଉଦଘାଟନ କରିବେ ।
ଅସଂରକ୍ଷିତ ଟ୍ରେନ୍ ଟିକେଟରେ ଇଂରାଜୀ, ହିନ୍ଦୀ ସହିତ ଓଡ଼ିଆ ଭାଷା ପ୍ରଚଳନର ଶୁଭାରମ୍ଭ ମଧ୍ୟ ଏହି ଅବସରରେ ହେବ ।
ନୟାଗଡ,ନଭେମ୍ବର ୪ (ଲୋକାଲ ୱାୟାର) ନୟାଗଡ ଜିଲ୍ଲାର ଅଖ୍ୟାତ ଗାଁ ମୁଦୁଲିଗଡିଆ ରାଜ୍ୟର ପ୍ରଥମ ଇକୋ ଭିଲେଜ ହେବାର ଖ୍ୟାତି ଅର୍ଜନ କରିଛି ।
ସାତକୋଶିଆ ଗଣ୍ଡ ନିକଟରେ ତଥା ମହାନଦୀ କୂଳରେ ଥିବା ଏଇ ଗାଁର ବାସିନ୍ଦାମାନେ ବ୍ୟବସାୟିକ ମଡେଲ ମାଧ୍ୟମରେ ପ୍ରାକୃତିକ ପରିବେଶ ସଂରକ୍ଷଣ କରି ଅନ୍ୟମାନଙ୍କ ପାଇଁ ଉଦାହରଣ ସୃଷ୍ଟି କରିଛନ୍ତି ।
ବନ ବିଭାଗର ବନ୍ୟପ୍ରାଣୀ ଶାଖା ସହାୟତାରେ ଗାଁ ଲୋକେ ପରବର୍ତୀ ପୀଢିକୁ ଉନ୍ନତମାନର ଜୀବନ ପ୍ରଦାନ କରିବାକୁ ଆଗେଇ ଆସିଥିଲେ । ବଡମୁଳ ଇକୋ ପର୍ଯ୍ୟଟନ ପ୍ରକଳ୍ପ ଠାରୁ ଦୁଇ କିଲୋମିଟର ଦୂରରେ ଥିବା ଏହି ଗାଁର ବାଲୁକା ଶଯ୍ୟାରେ ୧୨ଟି ଟେଂଟ ରହିଛି ।
ଗ୍ରାମବାସୀ ଇକୋ-ଡେଭେଲପମେଂଟ କମିଟି (ଇଡିିସି) ଗଢିବା ସହ ପ୍ରକଳ୍ପକୁ ଆତ୍ମନିର୍ଭରଶୀଳ କରିବାକୁ ଏକ ତନ୍ତ୍ର ବିକଶିତ କରିଛନ୍ତି । ପର୍ଯ୍ୟଟକଙ୍କ ସ୍ୱାଗତ ପାଇଁ ଗଛ, ରାସ୍ତାକୁ ସଜା ଯାଇଛି ଓ ଗ୍ରାମବାସୀ ଏକ ସାର୍ବଜନୀନ ପୂଜା ସ୍ଥାନ ପ୍ରସ୍ତୁତ କରିଛନ୍ତି ।
ଗାଁର ସମସ୍ତ ୩୫ଟି ପରିବାର ଗତ ତିନି ବର୍ଷ ହେଲା କାଠ ବଦଳରେ ଏଲପିଜି ବ୍ୟବହାର କରୁଛନ୍ତି । ଇଡିସି ସଭାପତି ସୁମନ୍ତ ଦାସ କହିଛନ୍ତି ଗ୍ରାମବାସୀଙ୍କ ଜୀବନଶୈଳୀ ବଦଳିଛି । ଏଥିପାଇଁ ଇକୋ ପର୍ଯ୍ୟଟନ ପ୍ରକଳ୍ପକୁ ଧନ୍ୟବାଦ ।
ଏହା କେବଳ ନିଯୁକ୍ତି ପ୍ରଦାନ କରୁନାହିଁ ବରଂ ଜଙ୍ଗଲ ଉପରେ ନିର୍ଭରଶୀଳ ଲୋକଙ୍କ ଜୀବନକୁ ବଦଳାଇ ଦେଇଛି । ସଂରକ୍ଷିତ କ୍ଷେତ୍ର ନିକଟରେ ରହୁଥିବା ଲୋକଙ୍କ ପାଇଁ ଇକୋ ଭିଲେଜ ନିଯୁକ୍ତି ସୁଯୋଗ ସୃଷ୍ଟି କରିଛି ଓ ସଂରକ୍ଷଣ ସଚେତନତାର ମାଧ୍ୟମ ପାଲଟିଛି । ନିଆଁ, ଶିକାର ଓ ଜଙ୍ଗଲ ଉପରେ ଶୂନ୍ୟ ନିର୍ଭରଶୀଳତା ଏହି ଅଂଚଳ ପାଇଁ ଗର୍ବର କଥା ।
କ୍ୟାମ୍ପର ପ୍ରବନ୍ଧନ ପାଇଁ ବିନିଯୋଗ ହୁଏ ।
ଟେଂଟର ଅନଲାଇନ ବୁକିଂରୁ ମିଳୁଥିବା ରାଜସ୍ୱର ୩୫ ପ୍ରତିଶତ ଇକୋ-ଟୁରିଜିମ ସ୍ଥଳୀ ପ୍ରବନ୍ଧକଙ୍କୁ ପାଉଣା ଦେବାରେ ବିନିଯୋଗ ହୁଏ ।
୨୫ ପ୍ରତିଶତ ଆବର୍ତି ବ୍ୟୟ ଦୈନନ୍ଦିନ ଖାଦ୍ୟ ଓ ରକ୍ଷଣାବେକ୍ଷଣରେ ଖର୍ଚ୍ଚ ହୁଏ, ୧୦ ପ୍ରତିଶତ ଭିତିଭୂମି ବିକାଶ, ୧୦ ପ୍ରତିଶତ ଇଡିିସି ଓ ଅନ୍ୟ ୨୦ ପ୍ରତିଶତ ସରକାରୀ ରାଜସ୍ୱ ଓ କର୍ପସ ପାଣ୍ଠିକୁ ଯାଏ ।
ମହାନଦୀ ବନ୍ୟପ୍ରାଣୀ ବିଭାଗର ଡିଏଫଓ ଅଂଶୁ ପ୍ରଜ୍ଞା ଦାସ କହିଛନ୍ତି ପ୍ରତି ବର୍ଷ ପ୍ରତ୍ୟେକ ପରିବାର ମାସକୁ ହାରାହାରି ୧୫ ହଜାର ଟଙ୍କା ରୋଜଗାର କରୁଛନ୍ତି ।
ପ୍ରସ୍ତୁତ କରୁଛନ୍ତି । ମହିଳାମାନେ ମଧ୍ୟ ପ୍ରକଳ୍ପ ପ୍ରବନ୍ଧନରେ ସକ୍ରିୟ ଅଂଶଗ୍ରହଣ କରିଛନ୍ତି ।
ନୂଆଦିଲ୍ଲୀ, ଅକ୍ଟୋବର ୧୫(ଲୋକାଲ ୱାୟାର): ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ନେତୃତ୍ୱରେ ଭାରତ ସରକାର ଓଡ଼ିଶାରେ ରେଳର ବିକାଶକୁ ସର୍ବଦା ପ୍ରଧାନ୍ୟ ଦେଇ ଆସୁଛନ୍ତି ।
ରାଜଧାନୀ ଭୁବନେଶ୍ୱର ଓ ପୁରୁଣା ଗଡଜାତ ନୟାଗଡ଼ ମଧ୍ୟରେ ରେଳ ଯୋଗାଯୋଗ ଓ ଯାତ୍ରୀ ଯିବା ଆସିବାକୁ ସୁଗମ କରିବ ବୋଲି ମଙ୍ଗଳବାର ନୂଆଦିଲ୍ଲୀରୁ ଭିଡିଓ କନଫରେନ୍ସିଂ ମାଧ୍ୟମରେ ଆୟୋଜିତ ଏହି ଉଦଘାଟନ କାର୍ଯ୍ୟକ୍ରମରେ ଯୋଗଦେଇ କହିଛନ୍ତି କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।
ଶ୍ରୀ ପ୍ରଧାନ କହିଛନ୍ତି ଯେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଦେଶର ଶାସନ ଭାର ନେବା ପରେ ଓଡ଼ିଶା ଭଳି ରାଜ୍ୟକୁ ଅଧିକ ପ୍ରଧାନ୍ୟ ଦିଆଯାଇଛି ।
ପୂର୍ବରୁ ଓଡ଼ିଶାକୁ ରେଳ ବଜେଟ୍ ପାଇଁ ୧ ହଜାର କୋଟି ଟଙ୍କା ଦାବୀ କରିବାକୁ ପଡୁଥିଲା । ମାତ୍ର ଗତ ୬ ବର୍ଷରେ ମୋଦିଙ୍କ ସରକାରରେ ମୋଟ ସାଢ଼େ ୬ ହଜାର କୋଟିରୁ ୭ ହଜାର କୋଟି ଟଙ୍କା ରେଳ ଅନୁଦାନ ଓଡ଼ିଶାକୁ ଦିଆଯାଇଛି ।
ବିଗତ ଦିନ ମାନଙ୍କରେ ଓଡ଼ିଶାର ବିକାଶ ପାଇଁ ରେଳ ବିଭାଗ ଅନେକ ମହତ୍ୱପୂର୍ଣ୍ଣ ପଦକ୍ଷେପ ନେଇଛି ବୋଲି ସେ କହିଛନ୍ତି ।
ସେ କହିଛନ୍ତି ଯେ ରେଳ ସଂଯୋଗକୁ ସୁନିଶ୍ଚିତ କରିବାରେ 'ସେବା ସର୍ଭିସ' ଟ୍ରେନ୍ ଏକ ମହତ୍ୱପୂର୍ଣ୍ଣ ପଦକ୍ଷେପ । ଯାହା ଓଡ଼ିଶାରେ ସ୍ଥାନୀୟ ଅର୍ଥନୀତିକୁ ବୃଦ୍ଧି କରିବ ଓ ଯାତାୟାତକୁ ସୁଗମ କରିବ ।
ଏହି ରେଳ ସଂଯୋଗ ଓଡ଼ିଶାର ସାଧାରଣ ଲୋକ ତଥା ଖୋର୍ଦ୍ଧା ରୋଡ, ଖୋର୍ଦ୍ଧା ଟାଉନ, ବେଗୁନିଆ, ରାଜସୁନାଖଳା ଏବଂ ବୋଲଗଡର ଯାତ୍ରୀମାନଙ୍କୁ ଅଧିକ ସୁବିଧା ପ୍ରଦାନ କରିବ ।
ଉଲ୍ଲେଖନୀୟ ଯେ, ଏହି ସେବା ସର୍ଭିସ୍ ଟ୍ରେନର ଶୁଭାରମ୍ଭ କାର୍ଯ୍ୟକ୍ରମରେ ରେଳ ମନ୍ତ୍ରୀ ପିୟୂଷ ଗୋଏଲ ଓ କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ ଡ. ହର୍ଷ ବର୍ଦ୍ଧନ ପ୍ରମୁଖ ଉପସ୍ଥିତ ଥିଲେ ।
ଟ୍ରେନଟି ଯଥାରୀତି ଭୁବନେଶ୍ୱର ଷ୍ଟେସନରୁ ଯାତ୍ରା ଆରମ୍ଭ କରି ନୟାଗଡ଼ ଷ୍ଟେସନରେ ଅପରାହ୍ଣ ୪ଟା ୫୨ ମିନିଟରେ ପହଞ୍ଚିଛି ।
ଭୁବନେଶ୍ବର, ଅକ୍ଟୋବର ୧୫ (ଲୋକାଲ ୱାୟାର): ଭୁବନେଶ୍ବର ଓ ନୟାଗଡ଼ ମଧ୍ୟରେ ପ୍ରସ୍ତାବିତ ସେବା ଏକ୍ସପ୍ରେସ୍ ଟ୍ରେନ୍ ମଙ୍ଗଳବାରଠାରୁ ଚଳାଚଳ କରିବ।
ଆଜି ଅପରାହ୍ନରେ ରେଳ ମନ୍ତ୍ରୀ ପିୟୁଷ ଗୋୟଲ ଦିଲ୍ଲୀରୁ ଭିଡିଓ କନଫରେନ୍ସିଂ ମାଧ୍ୟମରେ ଏହି ଟ୍ରେନର ଶୁଭାରମ୍ଭ କରିବେ।
ସୂଚନା ଅନୁସାରେ, ଭୁବନେଶ୍ୱରରୁ ପ୍ରତିଦିନ ସଂଧ୍ୟା ୬ଟା ୪୦ରେ ଏହି ଟ୍ରେନ୍ ଭୁବନେଶ୍ବର ଛାଡ଼ିବ ଓ ରାତି ୮ଟା ୪୫ରେ ନୟାଗଡ଼ ପହଞ୍ଚିବ।
ସେହିପରି ଟ୍ରେନଟି ସକାଳ ସାଢ଼େ ୬ଟାରେ ନୟାଗଡ଼ ଛାଡ଼ି ସକାଳ ୯ଟାରେ ଭୁବନେଶ୍ବର ଷ୍ଟେସନରେ ପହଞ୍ଚିବ।
ସୂଚନାଯୋଗ୍ୟ, ଦେଶର ବିଭିନ୍ନ ଅଞ୍ଚଳରେ ଆଜିଠାରୁ ଆହୁରି ୯ଟି ସେବା ଏକ୍ସପ୍ରେସ୍ ଟ୍ରେନ୍ ଚଳାଚଳ କରିବ।
ଭୁବନେଶ୍ୱର, ଅକ୍ଟୋବର ୧୧(ଲୋକାଲ ୱାୟାର): ଆସନ୍ତା ଅକ୍ଟୋବର ୧୫ ତାରିଖରୁ ଭୁବନେଶ୍ୱର-ନୟାଗଡ଼ ଟାଉନ୍ ସେବା ଏକ୍ସପ୍ରେସ୍ ଟ୍ରେନ୍ ଦୈନିକ ଚଳାଚଳ କରିବ ବୋଲି ରେଳବାଇ ପକ୍ଷରୁ ଶୁକ୍ରବାର ସୂଚନା ଦିଆଯାଇଛି ।
ଦେଶର ଗୁରୁତ୍ୱପୂର୍ଣ୍ଣ ସହରଗୁଡିକୁ ଯୋଡ଼ିବା ପାଇଁ ୧୦ଟି ସେବା ଏକ୍ସପ୍ରେସର ଆସନ୍ତା ୧୫ ତାରିଖରେ ଶୁଭାରମ୍ଭ ହେବ ।
ଏଥିରେ ଭୁବନେଶ୍ୱର-ନୟାଗଡ଼ ଟାଉନ୍ ସେବା ଏକ୍ସପ୍ରେସ ମଧ୍ୟ ସ୍ଥାନ ପାଇଛି । ରେଳ ମନ୍ତ୍ରୀ ପିୟୁଷ ଗୋଏଲ ନୂଆଦିଲ୍ଲୀରେ ଏହାର ଉଦଘାଟନ କରିବେ ।
୧୦ଟି ଏକ୍ସପ୍ରେସରୁ ୫ଟି ଦୈନିକ ଓ ଅନ୍ୟ ୫ଟି ସପ୍ତାହରେ ୬ଦିନ ଚଳାଚଳ କରିବ ।
ରେଳବାଇ ପକ୍ଷରୁ ଦିଆଯାଇଥିବା ସମୟସାରଣୀ ଅନୁଯାୟୀ, ଭୁବନେଶ୍ୱର-ନୟାଗଡ଼ ଟାଉନ୍ ସେବା ଏକ୍ସପ୍ରେସ ସନ୍ଧ୍ୟା ୬ଟା ୪୦ରେ ଭୁବନେଶ୍ୱର ଷ୍ଟେସନରୁ ବାହାରି ନୟାଗଡ଼ ଟାଉନରେ ରାତି ୮ଟା ୪୫ରେ ପହଞ୍ଚିବ ।
ସେହିପରି ଫେରିବା ବେଳେ ସକାଳ ୯ଟା ୩୦ରେ ନୟାଗଡ଼ ଷ୍ଟେସନରୁ ଟ୍ରେନ୍ ଛାଡି ଭୁବନେଶ୍ୱରରେ ଦିନ ୯ଟାରେ ପହଞ୍ଚିବ ।
ଟ୍ରେନଟି ଖୋର୍ଦ୍ଧା ରୋଡ୍ ଜଙ୍କସନ୍, ଖୋର୍ଦ୍ଧା ଟାଉନ୍, ବେଗୁନିଆ, ରାଜସୁନାଖଳା, ବୋଲଗଡ଼ ରୋଡ୍ ଷ୍ଟେସନରେ ରହଣି କରିବ ।
ଭୁବନେଶ୍ବର, ଅକ୍ଟୋବର ୫ (ଲୋକାଲ ୱାୟାର): ଚନ୍ଦକା ଅଭୟାରଣ୍ୟର ଏକ ହାତୀପଲ ଶନିବାର ଖୋର୍ଦ୍ଧା ଓ ନୟାଗଡ଼ ଆଡ଼କୁ ମୁହାଁଥିବା ଭୁବନେଶ୍ବର ବନଖଣ୍ଡର ଜଣେ ଅଧିକାରୀ ସୂଚନା ଦେଇଛନ୍ତି।
ସୂଚନା ଅନୁସାରେ, ହାତୀ ଦଳ ଦଳ ହୋଇ ନୟାଗଡ଼, ଟାଙ୍ଗୀ ଓ ଚିଲିକା ଆଡ଼କୁ ଯାଉଥିବାବେଳେ ସେମାନଙ୍କ ଗତିବିଧି ଉପରେ ବନ ବିଭାଗ ଦଶଟି ଟିମ୍ ଗଠନ କରି ସତର୍କ ନଜର ରଖିଛି।
ଏମାନଙ୍କ ମଧ୍ୟରୁ କେହି ହର୍ପିସ୍ ଭୂତାଣୁ ପୀଡ଼ିତ ହୋଇଥିଲେ, ତାର ଚିହ୍ନଟ ଲାଗି ମଧ୍ୟ ପ୍ରୟାସ କରାଯାଥିବା ବନ ବିଭାଗ ସୂଚନା ଦେଇଛି।
ଉଲ୍ଲେଖଯୋଗ୍ୟ ଯେ, ହର୍ପିସ୍ ଯୋଗୁଁ ମାସକ ଭିତରେ ନନ୍ଦନକାନନ ପ୍ରାଣୀ ଉଦ୍ୟାନର ଚାରିଟି ହାତୀ ପ୍ରାଣ ହରାଇଥିବାବେଳେ ଡମପଡ଼ା ଅଞ୍ଚଳରେ ଆଉ ଏକ ହାତୀର ମୃତ୍ୟୁ ହୋଇଥିଲା।
ନୟାଗଡ, ସେପ୍ଟେମ୍ବର ୨୭ (ଲୋକାଲ ୱାୟାର): ନୟାଗଡ ଜିଲ୍ଲାରେ ସରକାରୀ ଛାତ୍ରୀ ନିବାସ ପାଇଁ ପାଞ୍ଚ ଜଣ ତତ୍ତ୍ବାବଧାରିକା ବା ଓ୍ବାଡେନ୍ ଆବଶ୍ୟକ ବୋଲି ଜିଲ୍ଲା ପ୍ରଶାସନ ବିଜ୍ଞପ୍ତି ପ୍ରକାଶ କରିଛି।
ପଦବୀ ପାଇଁ ଆଗ୍ରହୀ ମହିଳାଙ୍କ ବୟସ ୩୫ ବର୍ଷରୁ ଅଧିକା ହୋଇଥିବା ସହ ସେ ଯୁକ୍ତ ଦୁଇ କିମ୍ବା ଯୁକ୍ତ ତିନି ପଢିଥିବା ଆବଶ୍ୟକ ।
ଏଥିପାଇଁ ଆସନ୍ତା ୩୦ ତାରିଖ ମଧ୍ୟରେ ଜିଲ୍ଲା ସମାଜ ମଙ୍ଗଳ କାର୍ଯ୍ୟାଳୟକୁ ସ୍ପିଡ ପୋଷ୍ଟ ବା ରେଜିଷ୍ଟ୍ରି ଡାକ ଯୋଗେ ଆଶାୟୀ ପ୍ରାର୍ଥୀମାନେ ଆବେଦନ କରିପାରିବେ।
ଯୋଗ୍ୟ ବିବେଚିତ ପ୍ରାର୍ଥୀମାନେ ଦଶପଲ୍ଲା ବ୍ଲକର ଦଶପଲ୍ଲା ଉଚ୍ଚ ବିଦ୍ୟାଳୟ, ନୂଆଗାଁ ଆଶ୍ରମ ସ୍କୁଲ, ଖଣ୍ଡପଡା ବ୍ଲକର ଖଣ୍ଡମିରିଗି ଆଶ୍ରମ ସ୍କୁଲ, ନୟାଗଡ ପୌର ପରିଷଦ ଅନ୍ତର୍ଗତ ବ୍ରଜେନ୍ଦ୍ର ଉଚ୍ଚ ବିଦ୍ୟାଳୟ ଓ ଖଣ୍ଡପଡା ବ୍ଲକର କୁଞ୍ଜବିହାରୀ ବାଳିକା ଉଚ୍ଚ ବିଦ୍ୟାଳୟରେ ନିଯୁକ୍ତି ପାଇବେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
